stanford-oval/wikipedia huggingface dataset:
วัดป่าสามกษัตริย์

| วัดป่าสามกษัตริย์ |
| --- | --- |
อุโบสถหลังใหม่

ที่ตั้ง: ตำบลหมูม่น อำเภอเมืองอุดรธานี จังหวัดอุดรธานี
ประเภท: วัดราษฎร์
นิกาย: มหานิกาย
เจ้าอาวาส: พระอธิการพิทยา อตฺตทนฺโต
 สถานีย่อยพระพุทธศาสนา
วัดป่าสามกษัตริย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมูม่น อำเภอเมืองอุดรธานี จังหวัดอุดรธานี ปัจจุบันมีพระอธิการพิทยา อตฺตทนฺโต เป็นเจ้าอาวาส
วัดป่าสามกษัตริย์เป็นแหล่งโบราณคดีมีสภาพเป็นเนินดินธรรมชาติ ขนาดค่อนข้างใหญ่ มีความกว้างประมาณ 50–80 เมตร สูงจากพื้นที่โดยรอบประมาณ 5 เมตร ซึ่งพื้นที่โดยรอบมีสภาพเป็นที่ราบที่มีบ้านเรือนตั้งอยู่และบางส่วนเป็นพื้นที่ทำเกษตรกรรม ทางด้านทิศตะวันออกของเนินดินนี้มีห้วยดานเป็นลำน้ำธรรมชาติไหลผ่านทางด้านทิศตะวันออกลงไปทางด้านทิศใต้ บนเนินดินแหล่งโบราณคดีมีไม้ยืนต้นปกคลุมทำให้พื้นที่บริเวณนี้มีสภาพเป็นป่าขนาดย่อม จากการเดินสำรวจพบเศษภาชนะดินเผาแบบเนื้อแกร่ง (stoneware) ชิ้นขนาดเล็ก เนื้อดินสีเทากระจัดกระจายอยู่ทั่วไปบนพื้นผิวดิน เนินดินนี้ชาวบ้านเรียกว่า โนนอีตู้ ทางด้านทิศตะวันตกของวัดมีหนองน้ำธรรมชาติ ที่เรียกกันว่า หนองอีเลิง ซึ่งเชื่อกันว่าคนโบราณได้ขุดดินบริเวณหนองอีเลิงมาถมพื้นที่โนนอีตู้ จึงทำให้เกิดเป็นสภาพหนองน้ำและเนินดินขึ้นมา
เหตุที่ชื่อว่า "วัดป่าสามกษัตริย์" เนื่องมาจากชาวบ้านเชื่อกันว่าพื้นที่บริเวณนี้เคยเป็นที่พบปะกันของกษัตริย์สามพระองค์ กรมการศาสนาได้ออกหนังสือประกาศรับรองสภาพวัด เมื่อวันที่ 23 กันยายน พ.ศ. 2537 โดยระบุว่ามีการใช้พื้นที่ก่อตั้งวัดป่าสามกษัตริย์มาตั้งแต่ช่วง พ.ศ. 2475 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563
หลักฐานทางโบราณคดีที่พบ เช่น เศษภาชนะดินเผาเนื้อแกร่ง ก้อนอิฐดินเผาขนาดค่อนข้างใหญ่ เศษภาชนะดินเผาเนื้อดินธรรมดา ชิ้นส่วนกระดูกมนุษย์ ชิ้นส่วนกระดูกและฟันสัตว์ ลูกปัด และภาชนะดินเผาขนาดเล็ก เนื้อดินธรรมดา เป็นต้น สันนิษฐานเบื้องต้นว่าแหล่งโบราณคดีแห่งนี้ได้มีการใช้พื้นที่ในการทำกิจกรรมของมนุษย์มาตั้งแต่สมัยก่อนประวัติศาสตร์ช่วงวัฒนธรรมบ้านเชียงเมื่อราว 5,600–1,800 ปีมาแล้ว หลังจากนั้นมนุษย์ได้ใช้พื้นที่บริเวณนี้อีกครั้งในช่วงที่พื้นที่แถบนี้ได้รับอิทธิพลวัฒนธรรมล้านช้าง เมื่อราวพุทธศตวรรษที่ 22–25 เนื่องจากพบเศษภาชนะดินเผาชนิดเนื้อแกร่ง (stoneware) สีเทา ที่มีเนื้อดินค่อนข้างละเอียดแบบภาชนะดินเผาในวัฒนธรรมล้านช้างที่ปรากฏทั่วไปในภาคอีสาน ประกอบกับพบใบเสมาศิลาแลงในบริเวณที่เคยมีสิ่งก่อสร้างเดิม ซึ่งคาดว่าสิ่งก่อสร้างดังกล่าวน่าจะเป็นสิมเดิมที่ถูกรื้อถอนออกไปจนเหลือแต่เพียงฐาน ก่อน พ.ศ. 2528
รายนามเจ้าอาวาสและรักษาการเจ้าอาวาส

หลวงปู่บัวไหล  จิตฺตปาโร (ไม่ทราบ พ.ศ.)
หลวงปู่เหลือ (ไม่ทราบฉายา)
พระอำคา (ไม่ทราบฉายา)
พระครูวิริยธรรมโชติ (พระวิไลย์ วิเลยฺโย)
พระมหาปรีชา จนทธมฺโน
พระอธิการสิงห์ กตปญฺโญ
พระอธิการพิทยา อตฺตทนฺโต
ยอดผู้กล้า Helck

| --- | --- |
ยอดผู้กล้า Helck
Helck (Haruku)
แนว: ผจญภัย จินตนิมิต,
มังงะ
เขียนโดย: นานากิ นานาโอะ
สำนักพิมพ์: โชงากูกัง
สำนักพิมพ์ภาคภาษาไทย: เดกซ์เพรส
ในเครือ: อูระซันเดย์คอมิกส์
นิตยสาร: อูระซันเดย์ มังงะวัน
กลุ่มเป้าหมาย: โชเน็ง
วางจำหน่ายตั้งแต่: 5 พฤษภาคม พ.ศ. 2557 – 18 ธันวาคม พ.ศ. 2560
จำนวนเล่ม: 12 (ญี่ปุ่น) 2 (ไทย) 3 (ไทย; ฉบับพิมพ์ใหม่)
มังงะ
Piwi: Fushigi na Ikimono
เขียนโดย: นานากิ นานาโอะ
สำนักพิมพ์: โชงากูกัง
ในเครือ: อูระซันเดย์คอมิกส์
นิตยสาร: มังงะวัน
กลุ่มเป้าหมาย: โชเน็ง
วางจำหน่ายตั้งแต่: 16 กรกฎาคม พ.ศ. 2561 – 8 ตุลาคม พ.ศ. 2561
จำนวนเล่ม: 1
มังงะ
บันทึกสงครามดาบวิเศษ เวิร์นดิโอ
เขียนโดย: นานากิ นานาโอะ
สำนักพิมพ์: โชงากูกัง
สำนักพิมพ์ภาคภาษาไทย: ฟีนิกซ์
ในเครือ: อูระซันเดย์คอมิกส์
นิตยสาร: อูระซันเดย์ มังงะวัน
กลุ่มเป้าหมาย: โชเน็ง
วางจำหน่ายตั้งแต่: 31 สิงหาคม พ.ศ. 2563 – ปัจจุบัน
จำนวนเล่ม: 3
อนิเมะโทรทัศน์
กำกับโดย: ทัตสึโอะ ซาโต
เขียนบทโดย: โทชิโซ เนโมโตะ มิตสึตากะ ฮิโรจตะ
ดนตรีโดย: โยชิฮิวะ ฮิราโนะ
สตูดิโอ: แซตเทอไลต์
เครือข่าย: NTV, BS NTV
เครือข่ายภาษาไทย: ปีลีปีลี
ฉาย:  12 กรกฎาคม พ.ศ. 2566  –  20 ธันวาคม พ.ศ. 2566
ตอน: 24
 สถานีย่อยการ์ตูนญี่ปุ่น
ยอดผู้กล้า Helck (ญี่ปุ่น: Helck; โรมาจิ: Haruku)  เป็นซีรีส์มังงะญี่ปุ่น แต่งเรื่องและวาดภาพโดยนานากิ นานาโอะ เผยแพร่ในเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่เดือนพฤษภาคม พ.ศ. 2557 ถึง ธันวาคม พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่ม มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอแซตเทอไลต์ ออกอากาศตั้งแต่เดือนกรกฎาคมถึงธันวาคม พ.ศ. 2566
เนื้อเรื่อง

ณ ดินแดนหนึ่งในโลกปีศาจ จอมมารถูกโค่นลงด้วยมือของผู้กล้าคนหนึ่ง การแข่งขันชิงตำแหน่งจอมมารคนใหม่จึงเปิดฉากขึ้น วามิริโอ จตุราชันย์จักรวรรดิโลกปีศาจผู้รับผิดชอบการแข่งขันโกรธมากที่ผู้กล้าเฮลก์ซึ่งเป็นมนุษย์และน่าจะเป็นศัตรูกลับมาเข้าร่วมการแข่งขัน แต่แล้วกลับได้รับแจ้งข่าวว่าปราสาทของจอมมารอูล์มถูกแย่งชิงไปก่อนการแข่งขันรอบตัดสิน วามิริโอจึงร่วมมือกับเหล่าผู้แข่งขันที่เหลืออยู่ในรอบตัดสินรวมถึงเฮลก์ ออกเดินทางเพื่อชิงปราสาทอูล์มกลับคืนมา เฮลก์ผู้บอกว่า “จะกวาดล้างพวกมนุษย์” ด้วยรอยยิ้มนั้น สุดท้ายแล้วคำพูดเหล่านั้นมาจากใจจริงของเขาหรือไม่? และความจริงที่ซุกซ่อนอยู่หลังรอยยิ้มนั้นคืออะไรกัน...
สื่อ > มังงะ

ยอดผู้กล้า Helck แต่งเรื่องและวาดภาพโดยนานากิ นานาโอะ เผยแพร่ในเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่วันที่ 5 พฤษภาคม พ.ศ. 2557 ถึงวันนที่ 18 ธันวาคม พ.ศ. 2560 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่มตั้งแต่เดือนสิงหาคม พ.ศ. 2557 ถึงพฤษภาคม พ.ศ. 2561 ในเดือนเมษายน พ.ศ. 2565 สำนักพิมพ์โชงากูกังเริ่มตีพิมพ์หนังสือมังงะแบบใหม่ มีหน้าสีจากการเผยแพร่ในต้นฉบับและมีหน้าปกใหม่ มังงะมีลิขสิทธิ์ในประเทศไทยโดยสำนักพิมพ์เดกซ์เพรส
มังงะภาคแยกชื่อเรื่องว่า Piwi: Fushigi na Ikimono เผยแพร่ในมังงะวันตั้งแต่วันที่ 16 กรกฎาคมถึง 8 ตุลาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) เล่มเดียวจบในวันที่ 12 พฤศจิกายนของปีเดียวกัน
มังงะภาคพรีเควลชื่อเรื่องว่า บันทึกสงครามดาบวิเศษ เวิร์นดิโอ  เผยแพร่ในเว็บไซต์อูระซันเดย์และแอปพลิเคชันมังงะวัน ตั้งแต่วันที่ 31 ตุลาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 เมื่อเดือนกุมภาพันธ์ พ.ศ. 2565 สำนักพิมพ์ฟีนิกซ์ประกาศลิขสิทธิ์เผยแพร่ในประเทศไทยเมื่อวันที่ 17 ธันวาคม พ.ศ. 2565
สื่อ > มังงะ > หนังสือการ์ตูน

| # | วันที่ออกจำหน่าย | ISBN |
| --- | --- | --- |
| 1 |  August 18, 2014 | 978-4-09-125236-4 |
| 2 |  December 12, 2014 | 978-4-09-125547-1 |
| 3 |  May 12, 2015 | 978-4-09-126138-0 |
| 4 |  August 12, 2015 | 978-4-09-126330-8 |
| 5 |  November 12, 2015 | 978-4-09-126630-9 |
| 6 |  March 11, 2016 | 978-4-09-127024-5 |
| 7 |  July 19, 2016 | 978-4-09-127359-8 |
| 8 |  November 18, 2016 | 978-4-09-127440-3 |
| 9 |  April 12, 2017 | 978-4-09-127587-5 |
| 10 |  July 19, 2017 | 978-4-09-127658-2 |
| 11 |  November 15, 2017 | 978-4-09-128025-1 |
| 12 |  May 11, 2018 | 978-4-09-128294-1 |
สื่อ > มังงะ > New edition

| # | วันที่ออกจำหน่าย | ISBN |
| --- | --- | --- |
| 1 |  April 12, 2022 | 978-4-09-851077-1 |
| 2 |  May 12, 2022 | 978-4-09-851103-7 |
| 3 |  June 10, 2022 | 978-4-09-851162-4 |
| 4 |  July 12, 2022 | 978-4-09-851196-9 |
| 5 |  August 10, 2022 | 978-4-09-851236-2 |
| 6 |  September 12, 2022 | 978-4-09-851282-9 |
| 7 |  October 12, 2022 | 978-4-09-851337-6 |
สื่อ > มังงะ > Piwi: Fushigi na Ikimono

| # | วันที่ออกจำหน่าย | ISBN |
| --- | --- | --- |
| 1 |  November 12, 2018 | 978-4-09-128720-5 |
สื่อ > มังงะ > บันทึกสงครามดาบวิเศษ เวิร์นดิโอ

| # | วันที่ออกจำหน่าย | ISBN |
| --- | --- | --- |
| 1 |  February 12, 2021 | 978-4-09-850456-5 |
| 2 |  June 17, 2021 | 978-4-09-850597-5 |
| 3 |  February 17, 2022 | 978-4-09-850891-4 |
สื่อ > อนิเมะ

นานากิ นานาโอะ ประกาศการสร้างอนิเมะดัดแปลงในวันที่ 14 กุมภาพันธ์ พ.ศ. 2565 ภายหลังได้มีการเผยว่าจะเป็นซีรีส์โทรทัศน์ ผลิตโดย Satelight และกำกับโดย ทัตซึโอะ ซาโต้ โดยเขียนบทโดย โทชิโซ เนโมโตะ และ มิตสึตากะ ฮิโรตะ ออกแบบตัวละครโดย Yoshinori Deno และแต่งเพลงโดย โยชิฮิสะ ฮิระโนะ ซีรีส์นี้ออกอากาศตอนแรกทางช่องรายการ AnicU ของ NTV และเครือข่ายอื่นๆ ใน วัน ที่ 12 กรกฎาคม 2023 และจะออกอากาศต่อเนื่อง 2 คอร์ส  ในส่วนแรก เพลงเปิดคือ "It's My Soul" โดย ฮิโรกิ นานามิ ในขณะที่เพลงปิดคือ "Statice"(スターチス)โดย ซาจิ Sentai Filmworks ได้ลิขสิทธิ์ซีรีส์นี้และจะสตรีมบน Hidive
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | Storyboarded by  | วันฉายเดิม  |
| --- | --- | --- | --- | --- | --- |
| 1 | "ผู้กล้าเฮลก์" ถอดเสียง: "Yūsha Heruku" (ญี่ปุ่น: 勇者ヘルク) | นาโอมิจิ ยามาโตะ | โทชิโซ เนโมโตะ | คาเก็ตสึ ไอซาว่า | 12 กรกฎาคม ค.ศ. 2023 (2023-07-12) |
| 2 | "แอน เจ้าหน้าที่ฝ่ายปฎิบัติการ" ถอดเสียง: "Un'ei Sutaffu no An" (ญี่ปุ่น: 運営スタッフのアン) | ทาคาอากิ อิชิยามะ | โทชิโซ เนโมโตะ | ฮิโรชิ ฮาระ | 19 กรกฎาคม ค.ศ. 2023 (2023-07-19) |
| 3 | "ศัตรูที่ไม่รู้จัก" ถอดเสียง: "Michi no Teki" (ญี่ปุ่น: 未知の敵) | TBD | TBD | TBA | ยังไม่ฉาย |
วัดท้องคุ้ง

วัดท้องคุ้ง อาจหมายถึง
วัดท้องคุ้ง (จังหวัดลพบุรี)
วัดท้องคุ้ง (จังหวัดอ่างทอง)
วัดท้องคุ้ง (จังหวัดชลบุรี)
วัดท้องคุ้ง (อำเภอบางบ่อ) จังหวัดสมุทรปราการ
วัดท้องคุ้ง (อำเภอพระประแดง) จังหวัดสมุทรปราการ
วัดท้องคุ้ง (จังหวัดนนทบุรี)
วัดท้องคุ้ง (จังหวัดสมุทรสงคราม)
วัดป่าสุนทราราม

| วัดป่าสุนทราราม |
| --- | --- |
เจดีย์ศรีสุนทรบวรมงคลกุศลไพบูลย์เพิ่มพูนบารมี

ชื่อสามัญ: วัดบ้านกุดแห่
ที่ตั้ง: บ้านกุดแห่ ตำบลกุดแห่ อำเภอเลิงนกทา จังหวัดยโสธร ประเทศไทย
ประเภท: วัดป่าฝ่ายอรัญวาสี
นิกาย: เถรวาท ธรรมยุติกนิกาย
ผู้ก่อตั้ง: พระอาจารย์ดี ฉนฺโน
เจ้าอาวาส: พระครูสุนทรศีลขันธ์ (สิงห์ทอง ปภากโร)
 สถานีย่อยพระพุทธศาสนา
วัดป่าสุนทราราม หรือ วัดบ้านกุดแห่ เป็นวัดป่าอรัญวาสี สังกัดนิกายเถรวาท คณะสงฆ์ธรรมยุติกนิกาย ก่อตั้งเมื่อปี พ.ศ. 2471 โดยพระอาจารย์ดี ฉนฺโน ลูกศิษย์องค์สำคัญของ หลวงปู่เสาร์ กนฺตสีโล และ หลวงปู่มั่น ภูริทตฺโต โดยมี พระอธิการอินทร์ สุนฺทโร เป็นเจ้าอาวาสรูปแรก ต่อได้รับพระราชทานวิสุงคามสีมา เมื่อวันที่ 29 มกราคม พ.ศ. 2490 ตั้งอยู่ที่ บ้านกุดแห่  ตำบลกุดแห่ อำเภอเลิงนกทา จังหวัดยโสธร
ลำดับเจ้าอาวาส

นับตั้งก่อตั้งวัดป่าสุนทราราม สำนักวิปัสสนากรรมฐานแห่งนี้ มีเจ้าอาวาสดังรายนามต่อไปนี้
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | เริ่ม | สิ้นสุด | ตำแหน่ง |
| 1 | พระอธิการอินทร์ สุนฺทโร | พ.ศ. 2471 | พ.ศ. 2488 | เจ้าอาวาส |
| 2 | พระอธิการคำหนุน คมฺภีรญาโณ | พ.ศ. 2488 | พ.ศ. 2492 | เจ้าอาวาส |
| 3 | พระอธิการแก่นจันทร์ กิตฺติโก | พ.ศ. 2494 | พ.ศ. 2495 | เจ้าอาวาส |
| 4 | พระอธิการคำน้อย ฐานวโร | พ.ศ. 2495 | พ.ศ. 2497 | เจ้าอาวาส |
| 5 | พระอธิการแก้ว ขนฺติโก | พ.ศ. 2497 | พ.ศ. 2598 | เจ้าอาวาส |
| 6 | พระอาจารย์ดี ฉนฺโน | พ.ศ. 2498 | พ.ศ. 2502 | เจ้าอาวาส |
| 7 | พระครูสุนทรศีลขันธ์ (สิงห์ทอง ปภากโร) | พ.ศ. 2502 | พ.ศ. 2563 | เจ้าอาวาส |

ศาลาการเปรียญวัดป่าสุนทราราม สร้างในสมัยหลวงปูดี ฉนฺโน เป็นเจ้าอาวาส
พระอุโบสถวัดป่าสุนทราราม บ้านกุดแห่ ตำบลกุดแห่ อำเภอเลิงนกทา จังหวัดยโสธร
วัดท่าไม้

วัดท่าไม้ อาจหมายถึง
วัดท่าไม้ อำเภอชุมแสง จังหวัดนครสวรรค์
วัดท่าไม้ อำเภอแม่พริก จังหวัดลำปาง
วัดท่าไม้ อำเภอกระทุ่มแบน จังหวัดสมุทรสาคร
ริก ไรออร์แดน

| ริก ไรออร์แดน |
| --- | --- |
ไรออร์แดน ในปีค.ศ. 2018
เกิด: Richard Russell Riordan, Jr.  (1964-06-05) มิถุนายน 5, 1964 (60 ปี) แซนแอนโทนีโอ, รัฐเท็กซัส
อาชีพ: นักเขียน
สัญชาติ: สหรัฐอเมริกา
แนว: แฟนตาซี, นวนิยายสืบสวน, ปรัมปราวิทยา
ผลงานที่สำคัญ: เพอร์ซีย์ แจ็กสัน series, The Kane Chronicles, The Heroes of Olympus, ผจญค่ายกลกระดูก, หนังสือชุด Tres Navarre, แม็กนัส เชสกับเทพนอร์ส, Trials of Apollo
คู่สมรส: เบคกี ไรออร์แดน

ลายมือชื่อ: 
เว็บไซต์
www.rickriordan.com
ริชาร์ด รัสเซิล "ริก" ไรออร์แดน (เกิดเมื่อวันที่ 5 มิถุนายน พ.ศ. 2507) เป็นนักเขียนชาว อเมริกันซึ่งเป็นที่รู้จักกันดีจากการเขียนนวนิยายชุดเพอร์ซีย์ แจ็กสัน เขาได้ร่วมวางโครงเรื่องนวนิยายชุดปริศนาสมบัติอัจฉริยะ และเป็นผู้เขียนหนังสือผจญค่ายกลกระดูก ซึ่งเป็นหนังสือเล่มแรกในชุด  ในปีพ.ศ. 2555 ริกได้แต่งนวนิยายเกี่ยวกับเทพเจ้าอียิปต์โบราณ ในชื่อชุดThe Kane Chronicles และในปีพ.ศ. 2557 เขาได้แต่งนวนิยายชุดThe Heroes of Olympus ซึ่งเป็นภาคต่อของนวนิยายชุดเพอร์ซีย์ แจ็กสัน ซึ่งมีเนื้อเรื่องเกี่ยวกับเทพปกรณัมโรมันและกรีก
ผลงาน > เพอร์ซีย์ แจ็กสัน

บทความหลัก: เพอร์ซีย์ แจ็คสัน
เพอร์ซีย์ แจ็กสัน กับสายฟ้าที่หายไป (2548)
เพอร์ซีย์ แจ็กสัน กับอาถรรพ์ทะเลปีศาจ (2549)
เพอร์ซีย์ แจ็กสัน กับคำสาปแห่งไททัน (2550)
เพอร์ซีย์ แจ็กสัน กับปริศนาเขาวงกต (2551)
เพอร์ซีย์ แจ็กสัน กับเทพองค์สุดท้าย (2552)
ผลงาน > วีรบุรุษแห่งโอลิมปัส

บทความหลัก: วีรบุรุษแห่งโอลิมปัส
วีรบุรุษผู้สาบสูญ (2553)
บุตรแห่งสมุทรเทพ (2554)
รอยตราอาธีนา (2555)
เคหาสน์แห่งฮาเดส (2556)
โลหิตแห่งโอลิมปัส (2557)
ผลงาน > การ์ตูน

The Lightning Thief Graphic Novel (2553)
The Sea of Monsters Graphic Novel (2556)
The Titan's Curse Graphic Novel (2556)
ผลงาน > หนังสือเพิ่มเติม

แฟ้มลับมนุษย์กึ่งเทพ (2552)
เพอร์ซีย์ แจ็กสัน กับบันทึกมนุษย์กึ่งเทพ (2555)
เพอร์ซีย์ แจ็กสัน กับเรื่องเล่าของเหล่าเทพ (2557)
Percy Jackson’s Greek Heroes (2558)
ผลงาน > The Kane Chronicles

พีระมิดสีเลือด (2553)
บัลลังก์แห่งไฟ (2554)
ล่าเงาพญางู (2555)
The Kane Chronicles Survival Guide (2555)
The Red Pyramid Graphic Novel (2555)
ผลงาน > ปริศนาสมบัติอัจฉริยะ

บทความหลัก: ปริศนาสมบัติอัจฉริยะ
ปริศนาสมบัติอัจฉริยะ ตอน ผจญค่ายกลกระดูก (2551)
Introduction to The 39 Clues: The Black Book of Buried Secrets (2553)
Vespers Rising (2554)
ผลงาน > แม็กนัส เชสกับเทพแห่งแอสการ์ด

แม็กนัส เชสกับดาบแห่งฤดูร้อน (2558)
แม็กนัส เชสกับค้อนของธอร์ (2559)
แม็กนัส เชสกับเรือมรณะ (2560)
ผลงาน > The Trials of Apollo

เทพพยากรณ์ผู้ซ่อนเร้น (2559)
เทพพยากรณ์ทมิฬ (2560)
วงกตเพลิง (2561)
สุสานทรราช (2562)
ข้อมูลเพิ่มเติม

เว็บไซต์ทางการของริก ไรออร์แดน
เว็บไซต์ทางการของเพอร์ซีย์ แจ็คสัน เก็บถาวร 2007-04-08 ที่ เวย์แบ็กแมชชีน
Starred Review of The Last Olympian เก็บถาวร 2014-12-10 ที่ เวย์แบ็กแมชชีน
งานโดยหรือเกี่ยวกับ ริก ไรออร์แดน ในห้องสมุดต่าง ๆ ในแคตาลอกของเวิลด์แคต
วัดท้องคุ้ง (จังหวัดชลบุรี)

สำหรับวัดท้องคุ้งแห่งอื่น ดูที่ วัดท้องคุ้ง
| วัดท้องคุ้ง |
| --- | --- |

ที่ตั้ง: ตำบลนาป่า อำเภอเมืองชลบุรี จังหวัดชลบุรี
ประเภท: วัดราษฎร์
นิกาย: มหานิกาย
เจ้าอาวาส: พระปลัดอภิชัย อภิชโย
 สถานีย่อยพระพุทธศาสนา
วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาป่า อำเภอเมืองชลบุรี จังหวัดชลบุรี
วัดท้องคุ้งตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 มีคำบอกเล่ากล่าวว่าพระภิกษุชราภาพรูปหนึ่ง เดินทางมาจากท้องถิ่นอื่น เมื่อมาถึงตำบลนาป่า เห็นว่าสภาพพื้นที่เป็นท้องไร่ท้องนา มีลำห้วยไหลผ่าน และเป็นที่มีความเงียบสงบ มีความเหมาะสมจะใช้ในการปฏิบัติธรรม จึงได้สร้างวัดที่บริเวณนี้ เมื่อสร้างวัดเสร็จ ยังไม่ได้ตั้งชื่อวัด ท่านได้พิจารณาตั้งแต่ครั้งแรกที่เห็นแล้วว่า ตำบลนาป่ามีสภาพเป็นท้องไร่ท้องนา มีลำห้วยไหลผ่าน มีลักษณะคดเคี้ยววกไปวกมาเป็นคุ้ง เพราะน้ำเซาะ จึงตั้งชื่อว่า "วัดท้องคุ้ง" สำหรับลำห้วยยังปรากฏให้เห็น อยู่หลังวัดท้องคุ้งจนทุกวันนี้
เจ้าอาวาสรูปแรกคือขรัวตา เจ้าอาวาสรูปที่สองเป็นเกจิอาจารย์ซึ่งเป็นที่นับถือ คือ หลวงพ่อหลง เป็นพระที่มีชื่อเสียงทางด้านอยู่ยงคงกระพัน มีความเมตตาสูง เป็นพระนักเทศน์ที่มีความสามารถมาก เป็นพระนักปกครอง เป็นพระนักพัฒนา ที่ วัตถุมงคลของท่านเป็นเหรียญที่ระลึกในการศพ มีทั้งเหรียญเงิน เหรียญทองแดง ปลุกเสกโดยคณาจารย์ที่มีชื่อเสียงเมื่อ พ.ศ. 2466
วัดไทยสิริราชคฤห์

| วัดไทยสิริราชคฤห์ |
| --- | --- |
วัดไทยสิริราชคฤห์

ที่ตั้ง: ราชกีร์ นาลันทา รัฐพิหาร ประเทศอินเดีย
นิกาย: เถรวาท มหานิกาย
พระประธาน: พระพุทธมงคลราชคฤห์
เวลาทำการ: ทุกวัน
การถ่ายภาพ: อนุญาต
เว็บไซต์: http://www.watthaisirirajgir.com
 สถานีย่อยพระพุทธศาสนา
วัดไทยสิริราชคฤห์ เป็นวัดไทยแห่งแรก ในเมืองราชคฤห์ เมืองในสมัยพุทธกาลที่มีประวัติความเกี่ยวข้องกับพระพุทธศาสนามากที่สุดแห่งหนึ่ง  วัดแห่งนี้ เริ่มก่อสร้างมาตั้งแต่ปี พ.ศ. 2546 มีเนื้อที่ราว 10 ไร่ (4 เอเคอร์) อยู่ห่างจากวัดเวฬุวันมหาวิหาร สถานที่พระสัมมาสัมพูทธเจ้าทรงแสดงโอวาทปาฏิโมกข์ และพระอารามแห่งแรกในพระพุทธศาสนา ประมาณ 500 เมตร ปัจจุบันมีพระครูปลัดสุวัฒนพุทธิคุณ (วิเชียร วชิรวํโส ดร.) เป็นประธานสงฆ์
ประวัติเริ่มการสร้างวัด

วัดไทยสิริราชคฤห์ ได้เริ่มก่อตั้งขึ้นเมื่อปี พ.ศ. 2544 โดยมี พรครูปลัดสุวัฒนพุทธิคุณ (วิเชียร วชิรวํโส ดร.) เป็นผู้ริเริ่มดำเนินการก่อสร้าง ในนามพุทธบริษัทชาวไทย โดยดำริจากการจัดงานฉลองอรรถกถาฉบับมหาจุฬาฯ สังคายนาย้อนยุค ณ ถ้ำสัตบรรณคูหา เมื่อปี พ.ศ. 2544 โดยที่ตั้งของวัดไทยสิริราชคฤห์ อยู่บริเวณด้านภูเขาเวภารบรรพต สถานที่ทำปฐมสังคายนาในสมัยพุทธกาล
การก่อสร้างวัดไทยสิริราชคฤห์ในระยะแรก ได้รับความอนุเคราะห์จาก พระครูสิทธิปริยัติวิเทศ (พระมหาฉลอง จนฺทสิริ) และนายไซเลนเดอร์ ชาวเมืองราชคฤห์ ดำเนินการจัดหาซื้อที่จากชาวอินเดีย โดยความอุปถัมภ์จากพุทธบริษัทไทย  จนสามารถประกอบพิธีวางศิลาฤกษ์เมื่อวันที่ 16 กุมภาพันธ์ พ.ศ. 2546 ตรงกับวันมาฆบูชา โดยมีพระพุทธวงศมุนี (บุญมา ทีปธมฺโม) อดีตเจ้าอาวาสวัดจักรวรรดราชาวาส เป็นประธานวางศิลาฤกษ์ โดยการก่อสร้างวัดไทยสิริราชคฤห์ มีพระเทพโพธิวิเทศ (ทองยอด ภูริปาโล) เจ้าอาวาสวัดไทยพุทธคยา เป็นประธานการก่อสร้าง และมีผู้ถวายปัจจัยในการก่อสร้างและถวายความอุปถัมภ์ในนามพุทธบริษัทชาวไทยตลอดมาจนถึงปัจจุบัน
ที่ตั้งและอาณาเขตของวัดไทย

วัดไทยสิริราชคฤห์  ตั้งอยู่บริเวณทิศเหนือ ด้านล่างของภูเขาเวภารบรรพต สถานที่ทำปฐมสังคายนาในสมัยพุทธกาล และตั้งอยู่ทางทิศตะวันตก ห่างจากวัดเวฬุวันมหาวิหาร พระอารามแห่งแรกในพระพุทธศาสนา ประมาณ 500 เมตร
ที่ตั้งและอาณาเขตของวัดไทย > รายนามเจ้าอาวาส

| 0 | 1 | 2 | 3 | 4 |
| --- | --- | --- | --- | --- |
รายนามเจ้าอาวาสวัดไทยสิริราชคฤห์  
| รูป | ชื่อ | ตำแหน่ง พระสังฆาธิการ | ตำแหน่งทางคณะสงฆ์ | ปีดำรงตำแหน่ง พระสังฆาธิการ |
|  | 1. พระวิเทศวชิรเมธี (วิเชียร วชิรวํโส) ภาระวงศ์ | เจ้าอาวาส |  เจ้าอาวาสวัดจีนไตรรัตนาราม พาราณสี รัฐอุตตระประเทศ  เจ้าอาวาสวัดไทยสิริราชคฤห์ รัฐพิหาร  ผู้ช่วยเจ้าอาวาสวัดจักรวรรดิราชาวาส | พ.ศ. 2546  - ปัจจุบัน (ตำแหน่งเจ้าอาวาสวัดไทยสิริราชคฤห์) |
สิ่งก่อสร้าง

ศาสนสถานและถาวรวัตถุภายในวัดไทยสิริราชคฤห์ ได้เริ่มดำเนินการก่อสร้างมาตั้งแต่ ปี พ.ศ. 2546 จนถึงปัจจุบัน ประกอบไปด้วย กุฎิพระจำพรรษา จำนวน 9 หลัง, อาคารสถานพยาบาล 2 ชั้น 5 ห้อง 1 หลัง, อาคารปฏิบัติธรรมเฉลิมพระเกียรติ สูง 5 ชั้น 15 ห้อง 1 หลัง, ศาลาโรงทาน จำนวน 1 หลัง, วิหารพระพุทธมงคลราชคฤห์ 1 หลัง, ลานธรรมจักร, เสาหินพระเจ้าอโศฏ, ซุ้มประตูทรงไทยขนาดใหญ่ 1 หลัง, อาคารโรงเรียนวิถีพุทธ 5 ห้อง 1 หลัง, ห้องน้ำรวม 13 ห้อง, กำแพงรอบวัด, ก้องเก็บพัสดุ และสำนักงานกลางของวัด เป็นต้น
การติดต่อที่พักสำหรับผู้แสวงบุญชาวไทย

ผู้แสวงบุญที่ประสงค์จะพักที่วัดไทยสิริราชคฤห์  ควรแจ้งให้ทางวัดทราบล่วงหน้าก่อนการเดินทาง โทรศัพท์ 0099-91-942106621
แหล่งข้อมูลอื่น

เว็บไซต์วัดไทยสิริราชคฤห์ เก็บถาวร 2013-06-25 ที่ เวย์แบ็กแมชชีน
แผนที่และภาพถ่ายทางอากาศของ วัดไทยสิริราชคฤห์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
25°01′01″N 85°24′37″E﻿ / ﻿25.016984°N 85.410262°E﻿ / 25.016984; 85.410262
ศาสนสถานในวัดไทยสิริราชคฤห์
วิฑูรย์ นามบุตร

| วิฑูรย์ นามบุตรม> ป.ช., ม.ว.ม. |
| --- | --- |

รัฐมนตรีว่าการกระทรวงการพัฒนาสังคมและความมั่นคงของมนุษย์
ดำรงตำแหน่ง 20 ธันวาคม พ.ศ. 2551 – 3 กุมภาพันธ์ พ.ศ. 2552
นายกรัฐมนตรี: อภิสิทธิ์ เวชชาชีวะ
ก่อนหน้า: อุดมเดช รัตนเสถียร
ถัดไป: อิสสระ สมชัย
 
ข้อมูลส่วนบุคคล
เกิด: 23 กันยายน พ.ศ. 2502 (65 ปี) จังหวัดอุบลราชธานี ประเทศไทย
พรรคการเมือง: ประชาธิปัตย์ (2528–2564, 2566–ปัจจุบัน)
คู่สมรส: สุจรรยา นามบุตร (เสียชีวิต)

วิฑูรย์ นามบุตร (เกิด 23 กันยายน พ.ศ. 2502) เป็นทนายความและนักการเมืองชาวไทย อดีตรองหัวหน้าพรรคประชาธิปัตย์ สมาชิกสภาผู้แทนราษฎรจังหวัดอุบลราชธานี 6 สมัย สมาชิกสภาผู้แทนราษฎรระบบบัญชีรายชื่อ 2 สมัย รวม 8 สมัย
การศึกษา

วิฑูรย์ นามบุตร สำเร็จการศึกษาระดับปริญญาตรี สาขานิติศาสตร์ จาก มหาวิทยาลัยธรรมศาสตร์ เมื่อปี พ.ศ. 2529 และปริญญาโทรัฐประศาสนศาสตร์ (MPA) จากสถาบันบัณฑิตพัฒนบริหารศาสตร์ เมื่อปี พ.ศ. 2540
เมื่อครั้งเป็นนักศึกษาเคยทำกิจกรรมในพรรคแสงธรรม องค์การนักศึกษา และสภานักศึกษามหาวิทยาลัยธรรมศาสตร์ เป็นนักศึกษาร่วมรุ่นกับ สมคิด เลิศไพฑูรย์, อภิชาติ ดำดี, วสันต์ ภัยหลีกลี้, สุรพล นิติไกรพจน์, นพดล ปัทมะ, อัญชลี วานิช เทพบุตร และบุญสม อัครธรรมกุล
งานการเมือง

นายวิฑูรย์ เริ่มงานการเมืองโดยเป็นสมาชิกสภาจังหวัดอุบลราชธานี ปี พ.ศ. 2528 และ 2533 จากนั้นจึงได้เข้าสู่งานการเมืองระดับชาติ เป็นสมาชิกสภาผู้แทนราษฎร จังหวัดอุบลราชธานี ในการเลือกตั้งเดือนมีนาคม พ.ศ. 2535 และได้รับเลือกตั้งมาโดยตลอดถึง ปี พ.ศ. 2548 รวมทั้งสิ้น 6 สมัย
วิฑูรย์ นามบุตร เป็นกำลังสำคัญของพรรคประชาธิปัตย์ ที่มีเพียงไม่กี่คนในพื้นที่ ภาคอีสาน ปัจจุบัน โดยเป็น 1 ใน 2 ส.ส.ภาคอีสาน พรรคประชาธิปัตย์ ที่สามารถชนะการเลือกตั้งเดือน กุมภาพันธ์ พ.ศ. 2548 โดยได้เป็น ส.ส.อุบลราชธานี เขต 3 (อีกคนหนึ่งคือ นายอิสสระ สมชัย กรรมการบริหารพรรคประชาธิปัตย์ ส.ส.อุบลราชธานี เขต 8)
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 นายวิฑูรย์ได้รับการแต่งตั้งเป็น หัวหน้าโซน 4 (ภาคอีสานตอนใต้ 6 จังหวัด) ในคณะกรรมการประสานงาน โซนเลือกตั้งต่างๆ ทั่วประเทศของพรรคประชาธิปัตย์ ที่มีทั้งสิ้น 8 โซน พร้อมกับลงสมัครรับเลือกตั้ง ส.ส.สัดส่วน พรรคประชาธิปัตย์ กลุ่ม 4 ในลำดับที่ 1 และได้รับการเลือกตั้งเป็นสมัยที่ 7
ภายหลังการเลือกตั้ง 23 ธันวาคม พ.ศ. 2550 และมีการจัดตั้งรัฐบาลนายสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้ง รัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 และ นายวิฑูรย์ นามบุตร ได้รับเลือกจากที่ประชุมพรรค ให้ทำหน้าที่ รัฐมนตรีว่าการกระทรวงทรัพยากรธรรมชาติและสิ่งแวดล้อมเงา
ต่อมาพรรคประชาธิปัตย์ ได้เป็นแกนนำในการจัดตั้งรัฐบาล ทำให้นายวิฑูรย์ นามบุตร ได้รับตำแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์  และได้ลาออกในเวลาต่อมาเพื่อแสดงความรับผิดชอบกรณีการทุจริตสิ่งของบริจาค
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย เป็นสมัยที่ 8
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 40 แต่ไม่ได้รับเลือกตั้ง ต่อมาในปี 2564 นายวิฑูรย์ได้ตัดสินใจลาออกจากพรรคประชาธิปัตย์ โดยให้เหตุผลว่าพรรคไม่ให้ดำรงตำแหน่งใดๆ
ต่อมาในการเลือกตั้งปี 2566 ได้กลับเข้ามาเป็นสมาชิกพรรคประชาธิปัตย์อีกครั้ง และได้ลงสมัครเป็นสมาชิกสภาผู้แทนราษฎร ระบบบัญชีรายชื่อ ลำดับที่ 24
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
รายชื่อแหล่งมรดกโลกในยุโรปเหนือ

องค์การยูเนสโกได้ขึ้นทะเบียนสถานที่สำคัญใน 8 ประเทศในภูมิภาคยุโรปเหนือ เป็นแหล่งมรดกโลก หลายแห่ง
หมายเหตุ –  ตัวเลขหน้าข้อความหมายถึง ปี พ.ศ./ค.ศ. ที่สถานที่นั้นๆ ขึ้นทะเบียนเป็นแหล่งมรดกโลก
สถิติ

| 0 | 1 | 2 |
| --- | --- | --- |
| ประเทศ | จำนวนมรดกโลก | ประเภท |
|  สวีเดน | 15 แห่ง | วัฒนธรรม 13 แห่ง, ธรรมชาติ 1 แห่ง, ผสม 1 แห่ง |
|  เดนมาร์ก    (ส่วนที่อยู่ในภูมิภาคยุโรปเหนือ)  | 8 แห่ง | วัฒนธรรม 6 แห่ง, ธรรมชาติ 2 แห่ง |
|  นอร์เวย์ | 8 แห่ง | วัฒนธรรม 7 แห่ง, ธรรมชาติ 1 แห่ง |
|  ฟินแลนด์ | 7 แห่ง | วัฒนธรรม 6 แห่ง, ธรรมชาติ 1 แห่ง |
|  ลิทัวเนีย | 5 แห่ง | วัฒนธรรม 5 แห่ง |
|  ลัตเวีย | 3 แห่ง | วัฒนธรรม 3 แห่ง |
|  ไอซ์แลนด์ | 3 แห่ง | วัฒนธรรม 1 แห่ง, ธรรมชาติ 2 แห่ง |
|  เอสโตเนีย | 2 แห่ง | วัฒนธรรม 2 แห่ง |
เดนมาร์ก (ส่วนที่อยู่ในทวีปยุโรป)

บทความหลัก: รายชื่อแหล่งมรดกโลกในประเทศเดนมาร์ก
2537/1994 – มูนดิน หินจารึกอักษรรูนและโบสถ์แห่งเยลลิง
2538/1995 – อาสนวิหารรอสคีเลอ
2543/2000 – ปราสาทครอนบอร์
2552/2009 – ทะเลวัดเดิน  (ร่วมกับเนเธอร์แลนด์และเยอรมนี)
2557/2014 – ผาตั้งสเตอุนส์
2558/2015 – นิคมคริสตจักรมอเรเวีย (ร่วมกับเยอรมนี สหรัฐ และสหราชอาณาจักร)
2558/2015 – ภูมิทัศน์การล่าสัตว์ด้วยแรงคนกับหมาในนอร์ทซีแลนด์
2566/2023 – ป้อมวงแหวนยุคไวกิง
นอร์เวย์

บทความหลัก: รายชื่อแหล่งมรดกโลกในประเทศนอร์เวย์
2522/1979 – บริกเกิน
2522/1979 – โบสถ์ไม้สมัยกลางอือเนส
2523/1980 – เมืองทำเหมืองเรอรูสและบริเวณแวดล้อม
2528/1985 – ศิลปะบนหินแห่งอัลตา
2547/2004 – เวกาเออยัน (กลุ่มเกาะเวกา)
2548/2005 – ส่วนโค้งภูมิมาตรศาสตร์ชตรูเวอ  (ร่วมกับเบลารุส เอสโตเนีย ฟินแลนด์ ลัตเวีย ลิทัวเนีย มอลโดวา สวีเดน รัสเซีย และยูเครน)
2548/2005 – ฟยอร์ดในนอร์เวย์ตะวันตก – ฟยอร์ดไยรังเงอร์และฟยอร์ดนาเรย
2558/2015 – แหล่งมรดกอุตสาหกรรมรียือกัน-นูต็อดเดิน
ฟินแลนด์

บทความหลัก: รายชื่อแหล่งมรดกโลกในประเทศฟินแลนด์
2534/1991 – ป้อมซูโอเมนลินนา
2534/1991 – เรามาเก่า
2537/1994 – โบสถ์เก่าเปแตแยเวซี
2539/1996 – โรงบดไม้และทำกระดาษแข็งเวร์ลา
2542/1999 – แหล่งฝังศพยุคสำริดแห่งซัมมัลลาห์เดนแมกี
2543/2000 – ไฮโคสต์ / กลุ่มเกาะควาร์เกน  (ร่วมกับสวีเดน)
2548/2005 – ส่วนโค้งภูมิมาตรศาสตร์ชตรูเวอ  (ร่วมกับเบลารุส เอสโตเนีย ลัตเวีย ลิทัวเนีย มอลโดวา นอร์เวย์ สวีเดน รัสเซีย และยูเครน)
ลัตเวีย

บทความหลัก: รายชื่อแหล่งมรดกโลกในประเทศลัตเวีย
2540/1997 – ศูนย์กลางประวัติศาสตร์รีกา
2548/2005 – ส่วนโค้งภูมิมาตรศาสตร์ชตรูเวอ  (ร่วมกับเบลารุส เอสโตเนีย ฟินแลนด์ ลิทัวเนีย มอลโดวา นอร์เวย์ สวีเดน รัสเซีย และยูเครน)
2566/2023 – เมืองเก่ากุลดีกา
ลิทัวเนีย

บทความหลัก: รายชื่อแหล่งมรดกโลกในประเทศลิทัวเนีย
2537/1994 – ศูนย์กลางประวัติศาสตร์วิลนีอัส
2543/2000 – สันดอนจะงอยคูโรเนียน  (ร่วมกับรัสเซีย)
2547/2004 – แหล่งโบราณคดีแกร์นาเว (เขตสงวนวัฒนธรรมแกร์นาเว)
2548/2005 – ส่วนโค้งภูมิมาตรศาสตร์ชตรูเวอ  (ร่วมกับเบลารุส เอสโตเนีย ฟินแลนด์ ลัตเวีย มอลโดวา นอร์เวย์ สวีเดน รัสเซีย และยูเครน)
2566/2023 – เกานัสแบบอย่างสมัยใหม่ : สถาปัตยกรรมแห่งการมองโลกในแง่ดี ค.ศ. 1919–1939